Noodgevalle was nog altyd die voorwendsel waarop die beskerming van individuele vryheid die individu ontneem is.
Dit verg nie 'n meerderheid om te heers nie ... maar 'n woedende, onvermoeide minderheid wat gretig is om die die begeerte na vryheid in die gemoed van mans te bewerkstellig.
Die afgelope sowat 'n jaar het ons beleef hoe ons vryhede oornag weggeneem is onder die dekmantel van die woord "ramptoestand", of eerder, die towerwoord "pandemie". Boonop het ons gesien hoe mense soos skape en slawe word, feitlik vrywillig en sonder om die saak ernstig te oordink, of om protes aan te teken. Die kurwe moes mos eers "plat" word! Dat die Covid-19 pandemie duidelik vooraf beplan is waar dit dan gelyktydig in 193 state in die wêreld uitbreek (wat onmoontlik is), het ook by meeste verby gegaan. So is mediese krygswet ingevoer wat van gewone krygswet bitter min verskil.
Peter Koenig is 'n geopolitieke analis en verwoord die slawerny van Covid-19 uitstekend in talle van sy artikels. Hy wys op die plan wat die bewerkers van die NOW, waaronder Rockefeller, Gates en Soros, en organisasies soos die Bilderbergers en die Wêreld Ekonomiese Forum reeds vir jare bekonkel en wat nou, deur middel van 'n onsigbare "virus", soos 'n ryp appel in hulle skoot laat val het.
Een van die doelwitte is om die wêreldbevolking drasties te verminder. So, alhoewel mense glo die entstof (wat geen entstof is nie) gaan die mensdom red, gaan dit die teenoorgestelde uitwerking hê. Swakkes en oues gaan sterf en vroue gaan onvrugbaar raak. Maar verkondig laasgenoemde nou aan die menigte daarbuite en jy sal strafregtelik van "fake news" aangekla word!
Wat bedoel iemand soos Klaus Schwab van die WEF met sy "Great Reset". Wel, dis 'n globalistiese agenda gedryf deur ultra rykes waarby die gewone man geen inset kan lewer nie. In Koenig se woorde:
The Great Reset is 'n globalistiese agenda wat bestuur word
deur 'n klein ultra-ryk neoliberale groep oligargie - name sal
op hierdie stadium nie genoem word nie - wat 'n
wêreldvernietigende plan wil implementeer, wat
daartoe lei dat die mensdom tot 'n minimum beperk
word, dus dat diegene wat oorgebly het, as diensknegte
kan dien vir hierdie plutokrate, soort van die
"Epsilon" -mense, as u die plan vergelyk met
die Brave New World van Aldous Huxley.
As mens dit verstaan dan verstaan mens ook hoe die "virus" gelyktydig in 193 state kon toeslaan. Dit was alles beplan. En soos ons nou weet het Bill Gates en die John Hopkins Universiteit reeds in Oktober 2019 'n -"simulasie"oefening gedoen, bekend as "Event 201"van die "pandemie", enkele maande voordat die "pandemie" toe wel uitgeroep is. Toe is voorspel dat 65 miljoen gaan sterf. Dat daar in 'n jaar se tyd nie naby daardie syfer gekom is nie, is bewys van die leuen van die "pandemie" . Inteendeel, in Suid-Afrika het daar 7 mense minder gesterf as in 2019! En statistiek van die meeste ander lande toon soortgelyke resultate.
Ons vryhede is met "lockdowns" weggeneem – eintlik met ons instemming, want meeste het geval vir die vrees en paniek wat gesaai is. Dat ons eintlik tot in die grond verneder is en ons identiteite van ons geroof is, sien talle steeds nie in nie.
Reeds in Maart 2020 noem ek dit die grootste misdryf teen die mensdom ooit. Hoekom? Want dis 'n leuen. En 'n leuen wat menselewens verwoes en waarvan die einde nie in sig is nie.
Nou word oumense en swakkes 'n "entstof" toegedien wat reeds talle laat sterf het en waarskynlik die res se gestelle so afgebreek het dat hulle kwalik daarvan gaan herstel. En state is in skuld gedompel en moet geld leen by dieselfde rykes wat hulle ondergang bewimpel. Soos Koenig dit stel:
Waar moet kapasiteit en kapitaal vandaan kom?
Die befondsing is natuurlik van die IMF en die Wêreldbank
en die gepaardgaande streeksontwikkelingsbanke
en bilaterale ontwikkelingsagentskappe. Absorpsievermoë is
sekondêr. Skuld en verslawing is prioriteit.
Sulke kapitale "inspuitings" in die vorm van lenings,
in sommige gevalle toelaes, sou met skrikwekkende
skelm voorwaardes gepaardgaan.
Regerings in ontwikkelende lande sal byvoorbeeld
die streng reëls van die wêreldwye narratiewe moet volg;
hulle moet ook toegewings maak vir die ontginning van
hul natuurlike hulpbronne aan buitelandse maatskappye -
en hulle moet hul interne ekonomie "struktureel hervorm",
wat beteken dat die openbare werknemers drasties verminder
en hulle oorbodig en werkloos word.
En natuurlik,soos gewoonlik, moet hulle die reëls nakom,
wat presies die teenoorgestelde is wat 'n vernielde ekonomie
nodig het om te laat herstel.
So wydverspreid is die vrees en die indoktrinasie dat jy selfs 'n "vaksien-paspoort" sal moet hê om feitlik in en op enige plek toegelaat te word. Jy sal nie kan vlieg nie, nie groot sport en ander byeenkomste kan bywoon nie en dalk selfs jou werkplek verbied word sonder die "paspoort". Dat hierdie entstof toksiese middele, en in alle waarskynlikheid 'n mikroskyfie, bevat, wil mense nie glo nie. Dis kwansuis samesweringspraatjies. Dis nie'n entstof is nie, maar "gene-terapie"-inspuitings wat op mense wag.
Dr. Lee Merrit van American Frontline Doctors AFLDS.com, het in 'n onderhoud gestel dat die oorlewingskoers van Covid-19 99.991% is en dat konvensionele medisyne soos Ivermektien, Hydrochloroquine en gewone vitamine en minerale voldoende is om van hierdie virus, wat niks anders as 'n griepvirus is nie,te herstel.
'n Baie goeie vriend van my wat verskeie kere wêreldkampioen in tweekamp (hardloop en fietsry) was, het "Covid-19" gehad. Sy gevolgtrekking? Dit is niks anders as griep nie.
U sien, met effektiewe medikasie en gesonde leefstylgewoontes kan mense nie geterroriseer word nie, maar deur middel van 'n entstof wel. Daarby praat mens letterlik van biljarde wat die geldgieriges gaan maak deur hulle "vaksien" en daarom word tradisionele medisyne en raad summier afgeskiet. Verder word mense nou die proefkonyne want baie duidelik het hierdie enstof nie al die toetse deurloop en geslaag soos wat die geval is met entstowwe wat in die verlede vir ander siektes toegedien is nie.
Nou moet ons boonop hoor van 'n tweede, derde en vierde golf van die "virus". Waarom? Om die paniek en vrees lewendig te hou. Het u al gedink wanneer dit eendag "veilig" gaan wees om u masker aftehaal? 2022? 2023?
Almal smag so om na "normaal" terug te keer dat hulle woedend word vir mense wat die agenda teenstaan. So asof die "normaal" gaan lyk soos ons dit geken het aan die begin van 2020. Wel, ek het nuus vir die drenkelinge. Die "nuwe-normaal" word nie verniet die nuwe-normaal genoem nie. Ons sal steeds volledig beheer word en elke klein bietjie vryheid besing asof ons verlos is.
So ten spyte van getuienis wat die amptelike narratief weerlê, word die leuens en die propaganda net herhaal en herhaal.
Maar daar is hoop. Covid-19 het toe nie in 'n jaar die lewens van 65 miljoen geeïs nie. Mense begin in opstand kom en betoog; en in Europa en die VSA moes die polisie traangas en waterbomme gebruik om mense uitmekaar te jaag. Dokters teken petisies. Baie word daaroor geskryf. Daar is inderdaad 'n vlammetjie wat brand.
Ons moet miskien hierdie keer dankbaar wees vir hierdie korrupte regering want hier gaan dit tyd vat voor almal "verplig" kan word om die entstof te neem. So ons sal kan sien wat elders gebeur het. En of die Russiese weergawe (Sputnik) minder gevaarlik is
Maar dat ons protes groter sal moet word, is verseker. Want indien ons alweer vergeet het… ons is steeds in 'n toestand van mediesekrygswet!